**He Moteatea Whaiaipo**

**Nā Waipu Te Moata i Tito**

 **No Ngāti Hinemanu Ngāti Upokoiri**

**Purei Kohu E**

Purei Kohu e whakatoro ra,

Tahere ana mai te puke ki Okahu

Kei tua atu hoki te tāne

E aroha nei au.

Nāku ia na koe i whakarere

I te āiotanga,

Tahi te waka nei ka rutua,

Paea ki te akau, i

No te ao te uaratanga

Riro ki te po,

Waiho noa hei tumanako

Ma te ngakau

E hoa ma kauraka ia ra

Hei whakatanguru

No te mea ia ra ko te rawa i riro

Mai i a Hika-awa

Taku taumata e noho ai au

Ko Paetawa ra,

A marama au te titiro

Ki Waipunapuna

Ara haerenga mai no Te Perohuka

He tapu te whakahua

Kei tawhiti tohou tinana

Kei te Reotuku

Kei Patea au e noho ana

Kei te Awarua

Mapu kau noa atu i konei

Au koha rauraro i